15. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ.50 της 3/10 Μαΐου 1976 (ΦΕΚ Α΄ 111) (υπό περιωρισμένην σύνθεσιν) Περί συμπληρώσεως της παρ.4 της υπ’ αριθ. 14/1972 Π.Υ.Σ "περί εξουσιοδοτήσεως των Υπουργών Εξωτερικών, Πολιτισμού και Επιστημών, Κοινωνικών Υπηρεσιών, Ναυτιλίας, Μεταφορών και Επικοινωνιών, Δημοσίας Τάξεως και του Αρχηγού των Ενόπλων Δυνάμεων, όπως εγκρίνουν την μετάβασιν εις αλλοδαπήν υπαλλήλων κλπ. εις ενίας περιπτώσεις". Λαβόν υπ’ όψιν : 1.Την υπ’ αριθ. 14/1.2.1972 Πράξιν του Υπουργικού Συμβουλίου "περί εξουσιοδοτήσεως των Υπουργών Εξωτερικών, Πολιτισμού και Επιστημών, Κοιν. Υπηρεσιών, Ναυτιλίας, Μεταφορών και Επικοινωνιών, Δημοσίας Τάξεως και του Αρχηγού των Ενόπλων Δυνάμεων, όπως εγκρίνουν την μετάβασιν εις αλλοδαπήν υπαλλήλων κλπ. εις ενίας περιπτώσεις" (ΦΕΚ 26, τ.Α’, της 17.2.1972) και  2.Την υπ’ αριθ. Γ6/1799/19.4.1976, εισήγησιν του Υπουργού Κοινωνικών Υπηρεσιών, περί της ανάγκης συμπληρώσεως της παρ.4 της ως άνω Π.Υ.Σ., επί τω τέλει της παροχής δυνατότητος και εις τον Υφυπουργόν Κοινωνικών Υπηρεσιών, όπως εγκρίνη την μετάβασιν εις την αλλοδαπήν προς νοσηλείαν των τακτικών δημοσιών πολιτικών υπαλλήλων, οσάκις ούτος νομίμως εξουσιοδοτείται προς άσκησιν των αρμοδιοτήτων και της Διευθύνσεως Υγειονομικής Περιθάλψεως, αποφασίζει : Συμπληροί την παρ.4 της εν προοιμίω υπ’ αριθ.14/1.2.1972 Πράξεως του Υπουργικού Συμβουλίου (ανωτ.αριθ.12) μόνον καθ’ ο μέρος αφορά εις την παρά του Υπουργού Κοινωνικών Υπηρεσιών έγκρισιν της μεταβάσεως εις την αλλοδαπήν προς νοσηλείαν των τακτικών δημοσίων πολιτικών υπαλλήλων, πολιτικών και στρατιωτικών συνταξιούχων, μελών των οικογενειών αυτών κλπ. και ορίζει, όπως η έγκρισις αύτη παρέχεται και υπό του εκάστοτε Υφυπουργού Κοινωνικών Υπηρεσιών, εφ’ όσον ούτος είναι νομίμως εξουσιοδοτημένος προς άσκησιν  των αρμοδιοτήτων της Διευθύνσεως Υγειονομικής Περιθάλψεως. 